ઘર ખરીદવા માટે લેવામાં આવતી લોનને હિસાબે તમારી વધારાની આવક એમાં વપરાઈ જવાની શક્યતા રહે છે અને એને લીધે તમે બીજી કોઈ મિલકત ઊભી નહીં કરી શકો. તમારે એ પણ ધ્યાન રાખવું જોઈએ કે તમારી પાસે લોનની રકમ ચૂકવવા ઉપરાંત બીજી થોડી મિલકત હોવી જરૂરી છે; જેથી ડિપોઝિટ, મ્યુચ્યુઅલ ફન્ડ અને બીજા રોકાણમાં તમે એ રકમ રોકી શકો. એને લીધે તમે સુરક્ષિત રહેશો. દસ વર્ષથી લોનની રકમ ચૂકવી તમે ફક્ત એક જ જગ્યાએ કે એક જ મિલકત પર તો રોકાણ નથી કરતા અને જુદી-જુદી જગ્યાએ રોકાણ કરો છો એવી આડકતરી રાહત રહેશે. એક સામાન્ય નિયમ છે કે તમારી આવકના ૪૦ ટકાથી વધુ તમે તમારા ઈએમઆઇમાં ન ભરો.